Man vas ná sluipmoord-aanval op SAUK-hoë | Netwerk24
Man vas ná sluipmoord-aanval op SAUK-hoë
Deur Canny Maphanga 08 Junie 2019 10:43
Die polisie het 'n verdagte in hegtenis geneem in verband met die sluipmoordaanval Vrydagaand op Thamsanqa (Thami) Zikode, die SAUK se hoof-ouditbestuurder. Drie ander verdagtes is nog soek.
Zikode het die aanval oorleef.
Die polisie het 'n 32-jarige man in hegtenis geneem en beslag is gelê op 'n vuurwapen en ammunisie, het kapt. Mavela Masondo bevestig.
Vuyo Mthembu, SAUK-woordvoerder, het Vrydagaand in 'n verklaring gesê Zikode is geskiet nadat hy agtervolg is toe hy die SAUK-gebou in Auckland Park verlaat het ná werk.
Zikode is in Desember 2017 by die uitsaaier aangestel met die oog op "organisatoriese stabiliteit, finansiële herstel en gesonde bestuur".